ເສດຖະກິດຂອງໄທ ກໍາລັງເລີ່ມຟື້ນໂຕຄືນ ຈາກໄພນໍ້າຖ້ວມ
ໃນ​ເຂດ​ໃຈກາງ​ບາງກອກ ບັນດາ​ຕະຫລາດ​ນ້ອຍ​ໃຫຍ່​ຕາມ​ແຄມ​ທາງ ​ແລະຫ້າງ​ສັບພະ​ສິນຄ້າ​ທັງຫລາຍ ​ເລິ່ມ​ເຕັມ​ໄປ​ດ້ວຍຜູ້​ຄົນ​ທີ່​ໄປ​ເລາະ​ຊື້​ເຄຶ່ອງ.
ຫລັງຈາກໄພນໍ້າຖ້ວມ ທີ່ໄດ້ສ້າງຄວາມເສຍຫາຍຮ້າຍແຮງແກ່ປະເທດໄທນັ້ນ ການຟື້ນໂຕຄືນ ຂອງເສດຖະກິດທີ່ບອບຊໍ້າຂອງໄທໃນເວລານີ້ ແມ່ນຈະຂຶ້ນຢູ່ກັບຜົນກະທົບຈາກງົບປະມານ ເພື່ອກອບກູ້ໄພນໍ້າຖ້ວມຂອງລັດຖະບານ ຕະຫລອດທັງຄວາມຮຽກຮ້ອງຕ້ອງການພາຍໃນ ປະເທດທີ່ເພິ່ມສູງຂຶ້ນ ແລະການລົງທຶນຄືນໃໝ່ຂອງພວກບໍລິສັດໃຫຍ່ໆເພື່ອກະຕຸກຊຸກຍູ້ການ ເຕີບໂຕຂອງເສດຖະກິດ ແຕ່ດັ່ງທີ່ຜູ້ສື່ຂ່າວວີໂອເອ Ron Corben ລາຍງານມາຈາກບາງກອກ ນັ້ນ ກໍແມ່ນວ່າ ສະພາບແວດລ້ອມດ້ານເສດຖະກິດໂລກ ທີ່ຍັງບໍ່ແນ່ນອນຢູ່ໃນເວລານີ້ ກໍອາດ ພິສູດໃຫ້ເຫັນວ່າເປັນສິ່ງທ້າທາຍຕໍ່ການຟື້ນຕົວຄືນໃນປີ 2012 ນີ້ ຄືກັນ ກິ່ງສະຫວັນມີລາຍ ລະອຽດມາສະເໜີທ່ານ ຢູ່ໃນເຂດໃຈກາງບາງກອກ ບັນດາຕະຫລາດນ້ອຍໃຫຍ່ຕາມແຄມທາງ ແລະຫ້າງສັບພະ ສິນຄ້າທັງຫລາຍ ເລິ່ມເຕັມໄປດ້ວຍຜູ້ຄົນທີ່ໄປເລາະຊື້ເຄຶ່ອງຂອງ ແລະພວກທີ່ຫາເລາະ ຊື້ເຄື່ອງລົດລາຄາ ນາຍອອງລະເດດ ເຈົ້າຂອງຮ້ານຂາຍເສື້ອຜ້ານ້ອຍແຫ່ງນຶ່ງ ກ່າວວ່າ ພວກອຸບປະໂພກ ບໍລິໂພກໄດ້ພາກັນກັບຄືນມາອີກ ແລະລາວຫວັງວ່າ ປີ 2012 ນີ້ ຈະເປັນປີທີ່ນໍາກໍາໄລ ມາໃຫ້ຫລາຍກວ່າເກົ່າ ຫລັງຈາກໄພນໍ້າຖ້ວມຂອງປີຜ່ານມາ ນາຍອອງລະເດດ ເວົ້າວ່າ: ໄພນໍ້າຖ້ວມທີ່ເລິ່ມຕົ້ນຂຶ້ນ ເມື່ອ ເດືອນກໍລະກົດປີຜ່ານມາ ໄດ້ເອົາ ຊີວິດໄປ 800 ກວ່າຊີວິດ ແລະ ສ້າງຄວາມຫາຍໃຫ້ແກ່ເສດຖະ ກິດ ຫລາຍເຖິງ 45 ພັນລ້ານ ໂດລາ ການເຕີບໂຕເສດຖະກິດ ຂອງໄທ ໄດ້ຕົກຮວບລົງໄປໃນ ໄຕມາດສຸດທ້າຍອຂອງປີ 2011 ຍ້ອນນໍ້າໄດ້ຖ້ວມພື້ນທີ່ປູກຝັງ ແລະເຂດອຸດສາຫະກໍາທີ່ສໍາ ຄັນໆ ໃນເຂດທົ່ງຮາບທາງ ພາກກາງຂອງປະເທດ ຕົກມາ ຮອດເດືອນທັນວາທ້າຍປີນັ້ນ ເສດຖະກິດຂອງໄທມີອັດຕາ ການເຕີບໂຕປະຈໍາປີ ພຽງແຕ່ ສອງເປີເຊັນປາຍ ເທົ່ານັ້ນ ແຕ່ເວລານີ້ ເສດຖະກິດກໍາລັງເຕີບໂຕຄືນມາຢ່າງຊ້າໆ ເມື່ອວັນຈັນຜ່ານມານີ້ ສໍານັກງານຄະນະກໍາມະການພັດທະນາເສດຖະກິດແລະການ ພັດທະນາສັງຄົມແຫ່ງຊາດໄທ ຫລື NESDB ຊື່ງເປັນໜ່ວຍຄົ້ນຄ້ວາຂອງລັດ ກ່າວວ່າ ການລົງທຶນແລະການສົ່ງອອກ ຈະເປັນຕົວຂັບດັນທີ່ສໍາຄັນ ຕໍ່ການເຕີບໂຕຂອງເສດ ຖະກິດໃນປີ 2012 ນີ້ ສໍານັກງານ NESDB ທໍານາຍວ່າ ການເຕີບໂຕດ້ານການລົງທຶນແມ່ນຈະຖີບຂຶ້ນກາຍ 10 ເປີເຊັນ ຈາກ 4 ເປີເຊັນໃນປີ 2011 ນອກນີ້ແລ້ວ ການອຸບປະໂພກບໍລິໂພກພາຍ ໃນບ້ານເຮືອນກໍຈະສູງຂຶ້ນ ຊຶ່ງຫ້ອງການນະໂຍບາຍການເງິນປະຈໍາປີຂອງລັດຖະບານ ໄທ ຄາດຄະເນວ່າ ຈະມີການເຕີບໂຕປະຈໍາປີຢູ່ໃນອັດຕາ 5 ເປີເຊັນ ຮອງນາຍົກລັດຖະມົນຕີ ກິດຕິຣັດ ນະ ຣະນອງ ໝັ້ນໃຈວ່າການເຕີບໂຕຂອງເສດຖະກິດ ອາດຖີບຕົວສູງຂື້ນໃນອັດຕາເກືອບຮອດເຈັດເປີເຊັນ ໂດຍໄດ້ຮັບການຊຸກຍູ້ຊ່ວຍເຫລືອ ຈາກການໃຊ້ຈ່າຍເງິນເພື່ອກອບກູ້ເສດຖະກິດຈາກໄພນໍ້າຖ້ວມຂອງລັດຖະບານ ທີ່ຄາດວ່າ ຈະມີກາຍ 11 ພັນລ້ານໂດລານັ້ນ ແຕ່ພວກອຸບປະໂພກບໍລິໂພກໄທ ກໍຍັງບໍ່ພໍໃຈກ່ຽວກັບສະພາວະເງິນເຟີ້ນັ້ນຢູ່ ຊຶ່ງລາຄາ ເຄຶ່ອງຂອງທຸກຢ່າງໄດ້ຖີບຕົວສູງຂຶ້ນ ນັບຕັ້ງແຕ່ລະດັບນໍ້າໄດ້ລົດລົງ ຫົວໜ້າບໍລິສັດກໍ່ສ້າງ ນາຍສຸຣະພົງ ກ່າວວ່າ ລາຄາເຄຶ່ອງຂອງທີ່ແພງຂຶ້ນນັ້ນ ກໍາລັງສ້າງຄວາມເດືອດຮ້ອນໃຫ້ ແກ່ພວກອຸບປະໂພກບໍລິໂພກໄປຕາມໆກັນ ນາຍສຸຣະພົງ ເວົ້າວ່າ: ການຊັ່ງຊາຕີລາຄາບັ້ນນຶ່ງຂອງອົງການສະ ຫະປະຊາຊາດ ໄດ້ກ່າວເຕືອນກ່ຽວກັບຜົນ ກະທົບໃນວົງກວ້າງກ່ວາ ຈາກໄພນໍ້າຖ້ວມ ຢູ່ເຂດທົ່ງຮາບທາງພາກກາງທີ່ອຸດົມສົມບູນ ຂອງໄທ ທີ່ຜະລິດເກືອບວ່າເຄິ່ງນຶ່ງຂອງຜົນ ຜະລິດການກະເສດທັງໝົດຂອງປະເທດ ນອກນີ້ແລ້ວ ເຂດພາກກາງຂອງໄທຍັງ ເປັນແຫລ່ງພື້ນທີ່ອຸດສາຫະກໍາທີ່ສໍາຄັນ ຫລາຍແຫ່ງ ທີ່ຜະລິດລົດຍົນ ແລະ hard disk drive ຂອງເຄື່ອງ ຄອມພິວເຕີ ໄທເປັນຜູ້ຜະລິດ hard disk drive ຫລື ສ່ວນປະກອບຂອງຄອມພິວເຕີທີ່ເກັບຮັກ ສາຂໍ້ມູນໄວ້ນັ້ນ ລາຍໃຫຍ່ອັນດັບສອງ ຂອງໂລກ ຜົນກະທົບຈາກການຢຸດສະງັກລົງໃນການຜະລິດສ່ວນປະກອບດັ່ງກ່າວນີ້ ຕໍ່ສາຍ ໂສ້ການຜະລິດຂອງໂລກຄາດວ່າ ຈະສົ່ງຜົນກະທົບຕໍ່ເນື່ອງໄປເຖິງໂຮງງານຜະລິດຄອມພິວເຕີ ທັງຫລາຍໃນຕົ້ນປີ 2012 ນີ້ ການຂາດເຂີນຊິ້ນສ່ວນສໍາຄັນ hard disk drive ດັ່ງກ່າວຂອງ ຄອມພິວເຕີນັ້ນ ແມ່ນໄດ້ເຮັດໃຫ້ລາຄາຖີບຕົວສູງຂຶ້ນໄປແລ້ວ ແຕ່ທ່ານ ສຸພະວຸດ ໄສເຊື້ອ ຜູ້ອໍານວຍການບໍລິຫານບໍລິສັດຫລັກຊັບພັດທາ ກ່າວວ່າທຸລະກິດ ໄທຫລາຍໆແຫ່ງແມ່ນກໍາລັງຈະຟື້ນຕົວຄືນມາແລ້ວ ທ່ານ ສຸພະວຸດ ເວົ້າວ່າ: ນອກນີ້ແລ້ວ ບັນດານັກເສດຖະສາດຂອງສະຫະປະຊາຊາດ ຍັງເຕືອນວ່າ ພວກປະເທດ ເສດຖະກິດທີ່ກາງຕໍ່ການສົ່ງອອກ ເຊັ່ນ ຈີນ ມາເລເຊຍ ຟິລິບປິນ ເກົາຫລີ ສິງກະໂປ ໄຕ້ ຫວັນ ໄທ ແລະ ຮ່ອງກົງ ນັ້ນ ຍັງຈະປະເຊີນກັບໄພຂົ່ມຂູ່ຈາກສະພາວະການສົ່ງອອກທີ່ ຊ້າລົງໄປ ຍ້ອນສະພາບຄວາມບໍ່ແນ່ນອນທາງເສດຖະກິດໃນຕະຫລາດພາກພື້ນຢູໂຣບ ນັ້ນນໍາ ແຕ່ໃນລາຍງານອອກເມື່ອເດືອນທັນວາຜ່ານມານີ້ ຄະນະກໍາມາທິການເສດຖະກິດແລະ ສັງຄົມຂອງອົງການສະຫະປະຊາຊາດສໍາຫລັບຂົງເຂດເອເຊຍແລະປາຊິຟິກ ເວົ້າວ່າ ການ ຄ້າຢູ່ພາຍໃນຂົງເຂດເອເຊຍປາຊິຟິກນັ້ນ ໜ້າຈະເປັນໂຕກະຕຸກຊຸກຍູ້ທີ່ສໍາຄັນ ຕໍ່ເສດຖະ ກິດຂອງໄທໄດ້